Hjemdal var i perioden 2016–2017 direktør for design- og arkitekturavdelingen ved Design og arkitektur Norge, DOGA. Han kom fra stillingen som fagsjef ved Norske arkitekters landsforbund. Sammen med Anders Melsom og Joana Sa Lima grunnla og drev han det skandinaviske arkitekturtidsskriftet CONDITIONS fra 2008 til 2014. Han har vært med-kurator for Oslo arkitekturtriennale i 2010. Fra 2004 til 2010 var han prosjektleder for arkitektkontoret A-lab, og fra 2000 til 2004 arbeidet han ved arkitektkontoret Lund + Slaatto.